JohanHeinsen/ENO huggingface dataset:
Lolland-Falsters Stifts-Tidende, 1840-03-08
Man har i Kjøbenhavn i denne Tid havt meget travlt med et Rygte og Hestgardens Ophævelse. Man har endogsaa talt derom som aldeles vist, og at Fodgarden derimod skulde forøges til 800 Mand. Der er imidlertid befalet en Foranstaltning, som ingenlunde tyder paa, at man har ifinde at ophæve Hestgarden. Jfølge kongelig Befaling vil nemlig Navnechifferet paa Gardens Tasker blive forandret fra FRy til CRuur, en Forandring, der vil koste henimod 250 Rbd. Vel er dette ingen Sum af Betydenhed, men den er dog for stor til at kastes bort, og det vilde den være, hvis det virkelig var paatænkt at lade Hestgarden, gaae ind. Hvad derimod er sandsynligt, det er, at Gardens Eqvipering vil undergaae adskillige Modificationer. Saaledes vilde det, for at nævne et Exempel, vistnok være mere hensigtsmæssigt, om Gardens Skabrakker ikke vare besatte med ægte Sølvtresser. Man kan iøvrigt ved denne Leilighed ikke undlade at istemme det i Kieler Correspil. yttrede Ønske, at Navnechifferne maatte afskaffes, og i deres Sted kun en Krone eller det danske Skjoldmærke anbringes paa Tasker, Skildter osv.; thi denne Forandring af Navnechifferet over hele Landet maa have kostet mange Tusinde Rbdlr.
Lolland-Falsters Stifts-Tidende, 1840-03-08
(Meddeelt.) Familien Oxholm og Kammerjunker Mylius til Bjørnsholm ere ophøiede i den danske Adelstand. Mylius er af tydsk Adel, og altsaa kun naturaliseret. (Meddeelt.)
Lolland-Falsters Stifts-Tidende, 1840-03-08
Byfoged-Embedet i Hillerød opgives af Cancelliet til 2700 Rbd. Brutto-Jndtægt aarlig. Udgifterne skulle hidtil have været 6-700 Rbd., men da v. Hadeln er en gammel Mand, mener man, at en yngre Mand vil kunne bestride Contoirholdet med circa 400 Rbd. om Aaret. (Meddeelt.)
Lolland-Falsters Stifts-Tidende, 1840-03-08
No 61 af Kbhpst. er lagt under Beslag.
Lolland-Falsters Stifts-Tidende, 1840-03-08
J et foregaaende N af denne Tidende have vi efter Hels. Av. berigtiget en tidligere optagen Meddelelse, betræffende Jndtægterne af Byskriver Embedet i Helsingør, som sidstnævnte Blad har opgivet at andrage circa 3200 Rbd. Brutto, og for enkelte Aar ikkun 2200 Rbd. Efter hvad os senere er berettet, maae vi imidlertid betvivle, at Hels. Av., i dens Opgivelse af det nævnte Embedes Jndtægter har indbefattet Copiepengene, der i Cancelliet anslaaes til 1000 Rbd. aarlig. Den officielle Opgave beregnes nemlig kun efter hvad der svares til Justitsfondet, og derefter udgjør Jndtægten 3200 Rbd.; men Copiepengene ere en privat Jndtægt for Skriveren, om hvis Størrelse, man kun kan have en approximativ Mening.
Lolland-Falsters Stifts-Tidende, 1840-03-08
Udenlandske Efterretninger. England. Parlamentet fortsætter vel regelmæssigen sine Forhandlinger, men de Debatter, som dagligen forefalde, angaae dog i det Hele kunPartistridigheder, og omendskjøndt de vel kunne være nødvendige som Forløbere til større og vigtigere Resultater, saa kan man dog ikke nægte, at de have noget høist trættende ved sig, da man tydelig her seer gjentaget, hvad Staternes Historie i de senere Aar have viist os, nemlig en afgjort Lyst til at tilintetgjøre sine Modstandere, hvilken Lyst dog holdes i Tømme af Frygten for Udfaldet, som Jngen med blot nogenlunde Vished kan forudsee, hvorfor man ene indskrænker sig til Smaastridigheder.
Lolland-Falsters Stifts-Tidende, 1840-03-08
Da saaledes More O'Ferrall fremlagde Budgettet for den engelske Marine, og viste, at Skibenes Antal var tilstrækkeligt, indlod Modstanderne sig ikke herpaa, men bebreidede nu Ministrene, at de ikke havde benyttet den lange Fredsperiode til at træffe Forholdsregler, hvorved Flaaden i en paakommende Krig kunde blive forsynet med Folk, hvad man nu paastod var ene det der manglede Flaaden. Ministrenes udenlandske Politik har atter været en Gjenstand for Toriernes Daddel, og medens nu de ministerielle Blade erklære at Lord Palmerstons Forsvar har været aldeles fyldestgiørende, erklære naturligviis Torierne det for meget maadeligt, uagtet det vistnok ene er Fremtiden forbeholdt herom at fælde nogen afgjørende Dom. - Ministrenes Forslag om at bevilge den 80-aarige Newport, forhenværende Controlleur ved Skatkammeret, en Pension, er bleven forkastet med 240 Stemmer mod 212, hvilket Resultet man ene tilskriver at Hume med sit Parti og flere Radicale, der ellers understøtte Ministrene, stedse gjøre fælleds Sag med Torierne, naar der er Spørgsmaal og Udgifter.
Lolland-Falsters Stifts-Tidende, 1840-03-08
Ministrene skulle imidlertid være bestemte paa ikke formedelst dette Nederlag at ville nedlægge deres Embeder. - Den Omstændighed, at Robert Peel i Privilegiesagen, der endnu ikke er endt, har holdt med Ministrene, har i høi Grad opbragt hans Tilhængere mod ham, hvilket dog ene vil tjene til at svække Torierne, da Robert Peel unægtelig er den eneste, der kan være dette Parties Anfører i Underhuset.
Lolland-Falsters Stifts-Tidende, 1840-03-08
Frankrig. Den ministerielle Krisis vedvarer, endnu, og hidtil har man kun løse Rygter om det vordende Ministerium. Hertugen af Broglie, hvem Kongen skal have anmodet om at danne et nyt Ministerium, har bestemt afslaaet dette Hverv, og man frygter meget for, at denne Mand vil blive sin tidligere yttrede Bestemmelse tro, ikke at paatage sig noget Embede. - Alle Bladene ere imidlertid enige om, at denne Minister Krisis ikke maa vare længe; thi naar Landets Jnteresser lide, vinde Partierne nyt Mod, og ved at omtale at Tropperne holdes beredte til at tilintetgjøre ethvert Forsøg paa at forstyrre den offentlige Rolighed, tilføier et Blad, at denne Forsigtighedsregel, der er støttet paa tidligere Erfaring, tillige retfærdiggjøres ved flere Symptomer. Thiers, hvem man atter denne Gang almindeligt paapeger, som den eneste Mand, der for Tiden er i Stand til at danne et Ministerium, er vel bleven kaldt til Kongen, men uagtet han alt har havt flere Conferencer med ham, er dog endnu Jntet bestemt, og det er let at insee, at han kun vil blive benyttet som det yderste Middel, da han nu anden Gang er saa bestemt traadt op mod Kongen. – Om Afstemningen over Dotationsloven hører man nu, at samme Dag, som denne skulde gaae for sig, henvendte et Par Deputerede af Centrum (ministerielle) sig til Odilon Barrot og erklærede, at naar man ikke vilde angribe Regjeringen med Taler, vilde de med deres Venner stemme mod Loven. Forslaget blev antaget, og uden at Ministrene vidste Grunden dertil, vare Alle, som en Følge af Aftalen, stumme, hvorfor der heller ikke for Ministrene var Anledning til at tale, og Lovforslaget blev, som bekjendt, forkastet uden Debatte. – J Algier have Franskmændene tilkæmpet sig en Seir over Araberne, der bleve anførte af Abdel Kader. Skjøndt Fægtningen ikke har været ubetydelig, mangler man dog endnu fuldstændig Beretning om den.
Lolland-Falsters Stifts-Tidende, 1840-03-08
Spanien. J Dronningens Trontale heed det angaaende Finantserne, at disse efter en syvaarig Krig vel ikke vare i den Stand, man kunde ønske, men at der dog vare umaadelige Hjælpekilder tilstede, og at disse vilde være tilstrækkelige til at gjenoprette Nationens Credit. Fra Esparteros Hovedqvarteer hører man, at en Parlamentair skal være ankommen fra Segura for at tilbyde Pladsens Overgivelse, men at de opgivne Vilkaar ikke bleve antagne. Overalt hersker der megen Forvirring blandt Carlisterne, og man venter derfor ikke at de ville gjøre stor Modstand.
Lolland-Falsters Stifts-Tidende, 1840-03-08
Rusland. Efter en til Constantinopel ankommen Beretning, er et russisk Corps seilet over det caspiske Hav og er med Schaben af Persiens Tilladelse landet ved Asterabad, for, som man mener, derfra at understøtte den mod Chiwa sendte Armee. Hos Schaben af Persien skal det forøvrigt være lykkedes Rusland at gjenvinde den tabte Jndflydelse, saa at Stemningen der atter er aldeles fjendtligsindet mod England.
Lolland-Falsters Stifts-Tidende, 1840-03-08
Tyrkiet. Underhandlingerne mellem Sultanen og Mehemed Ali vedvare endnu, men da de drives med megen Hemmelighed, kjender man ikke Gjenstanden for dem. Foranlediget af de uhyre Rustninger, som Rusland foretager i Odessa og de andre Havne ved det sorte Hav, skal den franske Gesandt have gjort nogle Forespørgsler til Porten, og da han ikke fik disse tilfredsstillende besvaret, erklæret, at han paa Frankrigs Vegne paa det bestemteste maatte protestere mod at russiske Tropper bleve landsatte paa tyrkisk Gebeet. Derimod skal Østerrig have tilbudt Porten at ville sende en Armee, dersom Mehemed Ali skulde begynde noget Angreb. Da den græske Patriarch i Constantinopel, ikke alene skal være meget compromitteret ved den i Grækenland opdagede Sammensværgelse, men tillige skal have blandet sig i nogle religiøse Forhold paa de joniske Øer, skal Lord Ponsonby meget ivrigt andrage paa hans Afsættelse, hvorimod han i den russiske Gesandt har fundet en meget kraftig Forsvarer.
Lolland-Falsters Stifts-Tidende, 1840-03-08
Blandinger. Forleden Dag – fortælles der fra Kjøbenhavn kom to Tydskere hos Kehlet i Klammeri med hinanden, og til Slutning træder den Ene i sin Jvrighed den Anden paa Foden. War es mit Vorsatz spørger Denne opbragt. Nein, es war mit Absatz, lød det rolige Svar, og vakte en almindelig Latter blandt de Tilstedeværende.
Lolland-Falsters Stifts-Tidende, 1840-03-08
Man skriver fra en lille By i Tydskand: J vort Tugthuus befinde sig kun stre Personer: Jnspecteuren, hans Kone og deres tvende Døttre. Hvilken er den mindste Stad i Verden, Zaschiwersk, i det nordlige Siberien, 200 Mile fra ethvert civiliseret Sted. Den bestaaer kun af 7 Huse, hvori boe ligesaamange Mennesker: to Poper, en Postmester, en Officeer, en Kjøbmand, en Dommer og en Enke. Kan dette Sted da kaldes en Stad? Ja, det er endogsaa Sædet for et Regjeringsdistrict, der har nogle hundrede Miles Omkreds, men hvor man ikke ofte seer Spor af noget menneskeligt Væsen. Hvoraf lever da denne Jis ørk, denne store Stads Befolkning, Af Fiske, Harer, Ulve, Bjørne, Ræve, Rensdyr, Elsdyr. Et Græsstraa er i viid Omkreds ikke at opdage, og Høet til de to Køer, som holdes her, maa hidskaffes fra fjerne Egne.
Lolland-Falsters Stifts-Tidende, 1840-03-08
J en romersk Landsby henrettedes forleden et Menneske, som for ti Aar siden havde myrdet en Slægtning, og derfor blev dømt til Galeierne paa ti Aar. Han havde svoret, at naar han igjen kom paa fri Fod, vilde han ombringe et af Vidnerne, og virkeligen ihjelslog han ham ogsaa to Dage efterat have gjenerholdt sin Frihed.
Lolland-Falsters Stifts-Tidende, 1840-03-08
J Pesth foreviser Bertolotto i denne Tid sine dandsende, musicerende, fægtende og krigførende Lopper med deres Huse, Postvogne, Krigskibe, Locomotiver o. s. v. Et Tidsskrift kalder Bertolotto Loppernes van Amburgh.
Lolland-Falsters Stifts-Tidende, 1840-03-08
En engelsk og en fransk Godseier have i deres Haveanlæg, som grændse til Strædet ved Calais, ladet bygge to store Damptrompeter, og more sig nu, i klart og stille Veir med at blæse Duetter, som fylde hele Omegnen med Forfærdelse.
Lolland-Falsters Stifts-Tidende, 1840-03-08
Ved Tallotteriets 1319de Trækning i Wandsbeck udkom:
Lolland-Falsters Stifts-Tidende, 1840-03-08
AVERTISSEMENTS. En Embedsmand i Kjøbenhavn ønsker sig et Par Pensionairer i Huset. Betingelserne ere: 200 Rbd. om Aaret, hvorfor da tillige vil blive givet fri Underviisning i det tydske, franske og engelske Sprog, der vexelviis daglig vil blive talt med dem. Adressecontoiret giver nærmere Underretning.
Lolland-Falsters Stifts-Tidende, 1840-03-08
En flink Mergelgraver, helst Holstener, anvises Arbeide, naar han snarest muligt henvender sig til Avis=Expeditionen.
Lolland-Falsters Stifts-Tidende, 1840-03-08
Den Lolland-Falsterske Comitee af Selskabet til Hesteavlens Fremme bekjendtgjør herved, at der, Sifølge den ved Stutteridirectionen meddeelte kongelige Resolution af 25de Februar 1827, i Foraaret 1840 vil blive uddeelt Bedæknings=Rummere ved de i Stiftet opstaldede Fuldblods og ædle Hingste til gaardbrugende Bønder her i Stiftet, for Hopper som af Comiteen antages dygtige for Tillæg, nemlig: J Lollands Nørre Herred 7 Bedækninger ved Claudesley, Palæmon. Sønder – 9 dito. Cigar, som fra Fuglse – 3 medio April til Udgang May op staldes paa Høybygaard. Palæmon. Musse - 10 Gaberlunzi.
Lolland-Falsters Stifts-Tidende, 1840-03-08
Falsters 2 Herreder. Cigar. 6 for hvert 12. Hoppebesigtigelserne i denne Henseende ville blive afholdte: for Lollands Nørre- og Sønder Herreder, i Halsted Fredagen den 13de dennes om Formiddagen Kl. 11. Musse= og Fuglse Herreder, i Waabensted Løverdagen den 14. dennes om Formiddagen Kl. 11. Falsters 2de Herreder, i Nyekjøbing Mandagen den 16de dennes om Formiddagen Kl. 11. For at kunne antages maae Hopperne være uden skadelige eller arvelige Feil, være af god og sluttet Bygning, have rene og vel stillede Been og et godt kraftfuldt Fodskifte, være uden vansirende Aftegn, i det ringeste holde 9 Qv. 5 T. Anlægsmaal og ikke være over 8 Aar, naar de ei beviisligen have baaret Fol i de sidstforløbne Aar. De Hopper, som blive antagne, mærkes paa høire Baglaar med Comiteens Brændemærke og Eieren erholder derefter Redigeret, trykt og udgivet af W. F. Laub i Nykjøbing. Be Beviser hvorefter Bedækningerne afgives. Hopper, paa hvilke det ifjor paabrændte Mærke ikke er kjendeligt, ønskes fremførte for at ombrændes. Jøvrigt ville de Hopper med hvilke fremstilles et godt og velholdt Afkom fortrinlig blive tagne i Betragtning. Saxkjøbing den 2den Marts 1840. Reventlow. Wichfeld. Rosenørn Lehn. Classen. Friis. Comiteen for den Lollandsk-Falsterske Afdeling af Selskabet til Hesteavlens Fremme bekjendtgjør herved, at den har seet sig istand til, uden Risico for Selskabet, ifølge det gjorte Forslag, at indkjøbe nogle jydske Tillægshopper, som i den forestaaende Bedækningstid ville efter nærmere Bekjendtgjørelse blive forauctionerede blandt Jnteressenterne, og har den saaledes ikke anseet det fornødent i den Anledning at indbyde til en Generalforsamling, hvilket vilde have udsat udførelsen forlænge. Saxkjøbing den 2den Marts 1840.
Lolland-Falsters Stifts-Tidende, 1840-03-08
Paa Comiteens Vegne Rosenørn Lehn.
Lolland-Falsters Stifts-Tidende, 1840-03-08
Den ædle Hingst Gaberlunzi, som er opstaldet paa Berrisgaard, bedækker fra 10de denne Maaned. Bedækningsprisen er 10 Rbd. r. S. Man behage i saa Henseende at henvende sig til Hr. Forpagter Fibiger paa Berritzgaard. Ourebygaard, d. 5 Marti 1840. Rosenern Lehn.
Lolland-Falsters Stifts-Tidende, 1840-03-08
Dampskibet Frederik Vivil, naar Vinteren tillader. det, afgaae förstegang iaar fra Kiel til Kjöbenhavn Löverdagen den 14de Marts Kl. 7 og paa denne Tour ligesom derefter hver Söndagmorgen anløbe Gaabense og Grönsund for at landsætte Passagerer fra Kiel og for at tage dem ombord, som vælge denne Vei til Hovedstaden, 1ste Plads koster til Kjöbenhavn 5 Rbd.; 2den Plads 3 Rbd. Mand, Kone og Börn nyde Moderation.
Lolland-Falsters Stifts-Tidende, 1840-03-08
Dampskibsfartens Comptoir i Kjöbenhavn, Kronprindsessegaden No. 395, den 29 Febr. 1840. 207 Rbd. 3 Mk. 2 1/2 s. Repr., tilhørende VesterUlslow Sogns Skolevæsen, kan strax, imod anordningsmæssig Sikkerhed, erholdes til Laans, naar man derom henvender sig til Undertegnede. Bremersvold, den 3 Marts 1840. Jansen.
Lolland-Falsters Stifts-Tidende, 1840-03-08
Auction. Fredagen den 20de Marts førstkommende om Formiddagen Kl. 11 holdes Auction paa Corselitze Gaard og Løverdagen den 21de Marts om Formiddagen Kl. 11 ved Skovfoged Peder Mortensens Huus af Mosebye, over Skoveffecter, bestaaende af Eeg og Bøgegavntræ, Træer paa Roden tildeels tjenlige til Redskabstræ, Bøge=Favnebrænde No 1 og 2, enkelt kløvet, Knuder, Kamp, Fagot, Rodsnit, Jordstød & Stapper, Topbrænde, og Udhugst af Naaletræ, Eeg, Naur, Piil og Tjørn. Det Sælgende til første Dag er i Skovfogderne Tachs, Jørgensens og Engelbrechtsens Districter og det til sidste Dag i Quists, P. Mortensens og L. Amagers Districter, og paavises af disse Skovfogder paa Forlangende 3 Dage førend Auctionen. Corselitze den 4de Marts 1840. P. Andersen.
Lolland-Falsters Stifts-Tidende, 1840-03-08
Skov-Auction. Fredagen den 13 Marts omtr. Kl. 12, holdes Auction i Koblerne ved Fuglsang over større og mindre Træer paa Roden af Bøg, Avnbog, Ask, Elle o. s. v. samt nogle Bunker, afdrevet Ungskov.
Lolland-Falsters Stifts-Tidende, 1840-03-10
Lollands Falsters Stifts Tidende. Tirsdagen den 10 Marts. No 50.
Lolland-Falsters Stifts-Tidende, 1840-03-10
Jndenlandske Efterretninger. Det under Beslag lagte No. 64 af Kjøbenhavnsposten indeholder. Tvende mindre Nyhedsartikler, den ene angaaende Grev Danneskjolds Ansættelse til Overstaldmester, den anden angaaende en Bekjendtgjørelse fra Kjøbenhavns Magistrat om at Listen over Valgberettigede i Anledning af de forestaaende Valg af Borgerrepræsentanter for Kjøbenhavn vil blive indlagt paa Stadens Raadstue, til almindeligt Eftersyn; fremdeles tvende større Artikler, den ene overskreven: "Det sande, egentlige, fuldkomne Kongedømme, den anden: Svar til Forfatteren af de i samme Blad indrykkede Bemærkninger om Huusmændenes Pligtarbeide, af Drewsen, dernæst den ved Høiesterets Aabning den 5te dennes afsagte Dom. Endvidere til Slutning en Anmodning til den kongelige Generalpostdirection og at Pakkepostsagers Forsendelse mellem Nestved og Stege maatte skee med den mellem begge disse Steder gaaende Dagvogn; et Beviis paa eener giske Besparelser af Fattigdirectionen, ved dens Besættelse af en ledig Lærerplads ved Bredgadens Fattigskole, og et Svar fra Forfatteren af de antileggelske Artikler i Kjøbenhavnsposten, til Dommeren i den berlingske Tidende. Hvilken af disse Artikler, der har foranlediget Beslaglæggelsen, er ikke Kjøbenhavnsposten aldeles klart, men den formener dog, at det enten har været den første lille Artikel og Grev Danneskjolds Overstaldmester post, eller den første af de to større Artikler, hvori leveres en Slags Commentar til sal. Biskop Wandals i Aaret 1663 udgivne Skrift jus regium, som et Supplement til Pastor C. C. Bosens Afhandling om Souverainiteten (i den berlingske Tidende, og som Politimesterens Medhjælp mulig har misforstaaet."
Lolland-Falsters Stifts-Tidende, 1840-03-10
Jfølge-Fædrelandet har vor udmærkede Lovlærde, Conferentsraad Ørsted, faaet Ordre til at udarbeide en almindelig Straffelovbog for Danmark, ligesom det ogsaa er ham paalagt, at meddele den Commission, der er nedsat for at udarbeide en lignende Lovgivning for Hertugdømmerne, alle de Oplysninger og Kongerigets Criminallovgivning, som den maatte attraae, samt selv lade sig meddele lignende Underretning for Hertugdømmernes Vedkommende, alt for at Begge kunne arbeide hen til eet Maal, at tilveiebringe den størst mulige Overeensstemmelse i begge Lovgivninger. Ligesom vi ere overbeviste om, at denne Efterretning vil modtages med almindelig Glæde af alle Fædrelandets Jurister, saaledes haabe vi og, at ved denne Straffelovbog vil de ældre Bestemmelser og Tolddefrandationer ligeledes blive forandrede, da de mange Processer, som i den senere Tid ere førte, vistnok tilstrækkelig have viist det uhensigtsmæssige i den Maade, hvorpaa disse nu behandles, idet de nemlig snart behandles som criminelle Sager, snart som private.
Lolland-Falsters Stifts-Tidende, 1840-03-10
Af Aalb. Av. sees, at Borgermesteren i Aalborg ikke har villet vise Redacteuren Folketællingslisterne, men at denne har maattet søge sine Oplysninger hos de Herrer, der have besørget Tællingen. Beklagelige ere iøvrigt adskillige af de Resultater, som den nævnte Tælling har givet, saaledes har en af de ovenomtalte Herrer indberettet til Repræsentantskabet, at der alene i hans District, befandtes, deels af løse og ledige Personer, som ingen Næringsvei eller Haandtering have uden saadanne, som Sømmeligheden forbyder at nævne (og blandt disse endog ugifte Fruentimmer med Børn og atter disses Børn, altsaa hele saadanne sørgelige Familieforgreninger), deels af saadanne Familier og ledige Personer, som andensteds fra dertil ere indkomne, og ikke som der hjemmehørende, kunne ventes at falde Byens Fattigvæsen til Besvær, ialt 42 Personer.
Lolland-Falsters Stifts-Tidende, 1840-03-10
J Hels. Av. hedder det, at man antager, at Jlden paa Kronborg Ladegaard har været paasat.
Lolland-Falsters Stifts-Tidende, 1840-03-10
Den 27de Februar er nederlandsk Consul i Kjøbenhavn, P. de Coninck, anerkjendt som hannoveransk Vice-Consul sammesteds.
Lolland-Falsters Stifts-Tidende, 1840-03-10
Under 2den Marts er der udfærdiget et allerhøieste Reskript til Geheime-Statsminister og Over skjænk Greve A. C. P. Ranzau til Brettenburg om, i Forening med Gouverneuren over Kjøbenhavns Fæstning, som Patron at bestyre Frederiks tydske Kirke paa Christianshavn.
Lolland-Falsters Stifts-Tidende, 1840-03-10
Nykjøbing. Efter det af Magistraten og Borgerrepræsentanterne udarbeidede Budget, udgjorde den Sum, som for iaar skulde lignes paa Byens skattepligtige Jndvaanere 5007 Rbd. 3 Mk. 1 s., og ved den derefter foretagne Ligning er der ialt bleven paalignet Byen 5034 Rbd. 4 Mk. 5 1/2 s., altsaa 781 Rbd. 2 Mk. 15 1/2 s. mere end ifjor. Afden paalignede Sum udredes af Grunden 971 Rbd. 2 Mk. 4 1/2 s. (ifjor 697 Rbd. 1 Mk. 11 s. og for 1838 697 Rbd. 4 s.); af Næringen 714 Rbd. 8. s. (ifjor 506 Rbd. og for 1838 705 Rbd. 2 Mk. 14 s.); af Brandassurancesummen 255 Rbd. 4 Mk. 1 s. (ifjor 249 Rbd. 3 Mk. 13 s. og for 1838. 243 Rbd. 3 Mk. 2 s.); og paa Vilkaar og Leilighed er lignet 2957 Rbd. (ifjor 2800 Rbd. 5 Mk. og 1838 2798 Rbd. 5 Mk. 8 s.) hvortil endnu kommer 140 Rbd. 4 Mk. 8 s. i Skorsteensfeier løn, der lignes paa Skorstenene. Den hele Sum fordeles saaledes: til Kæmnerkassen 2457 Rbd. 3 Mk. 13 s. (1804 Rbd. for Aaret 1839 og 2124 Rbd. for 1838), til Fattigvæsenet 1750 Rbd. 1416 Rbd. for 1839 og 1530 Rbd. for 1838), til Skolen 845 Rbd. (793 Rbd. for 1839 og 662 for 1838), og til Kirken 376 Rbd. (315 Rbd. for 1839 og 360 Rbd. for 1838). Medens der saaledes i det foregaaende Aar havde fundet en almindelig Nedsættelse Sted, viser det kommende Aar et aldeles modsat Resultat; og det svundne Aar viser sig saa meget uheldigere, naar man erindrer, at Regnskabsaaret 1839 begyndte med en Kasse beholdning af henved 1200 Rbd., medens det nuværende Aar begynder med en Deficit af 60 Rbd.
Lolland-Falsters Stifts-Tidende, 1840-03-10
Udenlandske Efterretninger. Frankrig. Bladene berette, at Landet endelig atter har faaet et Ministerium, men da Udnævnelserne endnu ikke ere underskrevne, turde det letteligen hænde, at ogsaa dette Ministerium strandede paa de Betingelser, man i det sidste Øieblik opstiller. Ministeriet er dannet af Hr. Thiers, der er bleven Præsident i Kabinetet og Minister for de udenlandske Anliggender, men største Deelen af de øvrige Medlemmer ere, som Bladene paastaae, politiske Ruller og administrative Udygtigheder, saa at Thiers og Kongen ere Kabinettets egentlige Sjæl Om dette Kabinet vil kunne holde sig i en lang Tid, er meget tvivlsomt, naar man hører Bladene, der, som bekjendt, ere Organerne for de forskjellige Partier i Deputeretkammeret. Hospartiet udtrykker sig med megen Ubestemthed, da det nemlig erklærer, først at ville gjøre sig bekjendt med det nye Ministeriums Grundsætninger, førend det beslutter sig til enten at bekæmpe eller understøtte det, og man antager i Almindelighed, paa Grund af denne og flere lignende Yttringer, at Thiers staaer Fare, for at blive Offeret for en meget fiin anlagt Hof intrigue, da man ikke kan troe, at det Cotterie, der hidtil har arbeidet med Kongen for at sikkre ham en alt overveiende Jndflydelse paa Statsanliggenderne, saa hurtigt skulle opgive de Fordeele, det har tilkæmpet sig. Men Thiers Ministerium trues tillige af en anden Fare, idet nemlig en stor Deel af Oppositionen bestemt har erklæret, at ville være hans Modstander, dersom han ikke atter optager de strax efter Julirevolutionen fulgte Principer, hvilket fra Hoffets Side vil møde megen Modstand, og opfylder Oppositionen denne Trudsel og derved, som man venter, bliver understøttet af Hofpartiet, er Thiers uundgaaelig tabt. – J England glæder man sig meget over Thiers Udnævnelse til Minister for de udenlandske Anliggender, da man anseer ham for den eneste franske Statsmand, der ret forstaaer at skatte Alliancen med England, og man haaber derfor, at han atter fuldkommen vil gjenoprette den gode Forstaaelse mellem disse 2 Lande. – De øvrige Efterretninger fra Frankrig ere meget ubetydelige.